b'\n_START_ARTICLE_\nWolfram von Eschenbach\n_START_SECTION_\nBiografie\n_START_PARAGRAPH_\nWolfram von Eschenbach s-a n\xc4\x83scut dup\xc4\x83 1160, posibil 1170/75, \xc3\xaen Eschenbach (\xc3\xaen prezent Wolframs-Eschenbach, din Franconia Mijlocie, landul Bavaria, Germania), nu departe de ora\xc8\x99ul Ansbach)._NEWLINE_\xc3\x8e\xc8\x99i c\xc3\xa2\xc8\x99tiga existen\xc8\x9ba ca menestrel._NEWLINE_Nu se cunoa\xc8\x99te mandantul pentru care a scris principala sa oper\xc4\x83, Parzival, care cuprinde circa 25000 de versuri, \xc8\x99i care i-a servit ulterior lui Richard Wagner ca surs\xc4\x83 de inspira\xc8\x9bie pentru opera sa Parsifal._NEWLINE_Sunt documentate rela\xc8\x9biile sale cu contele (Graf) von Wertheim, cu nobili din Steiermark \xc8\x99i cu Freiherr von D\xc3\xbcrne, din Cetatea Wildenburg. Cel mai mare mecena al s\xc4\x83u a fost Hermann von Th\xc3\xbcringen, la a c\xc4\x83rui curte a compus lucrarea Willehalm \xc8\x99i unde este foarte probabil s\xc4\x83-l fi \xc3\xaent\xc3\xa2lnit \xc8\x99i pe Walther von der Vogelweide._NEWLINE_Dup\xc4\x83 moartea lui Hermann, \xc3\xaen 1217, nu mai exist\xc4\x83 documente \xc3\xaen care s\xc4\x83 fie men\xc8\x9bionat Wolfram. Se presupune c\xc4\x83 ar fi decedat dup\xc4\x83 1220, posibil \xc3\xaen Eschenbach.'